Thread: Teologiese- en groepleierskursus
Posts 1,166	Teologiese kursus
4. 'n Module loop oor net 13 weke en nie 'n halfjaar of 'n jaar soos in ander kursusse nie. Jy bly dus week na week aktief berdywig en handig elke week vir 13 weke 'n werkstuk in, dan is die module afgehandel en daar is geen eksamen nie. Een werkstuk neem tot ses uur werk per week. 'n student besluit self of hy 1, of 2 of 3 modules gelyktydig wil doen (3 is net vir mense wat voltyds is of halfdag werk). As jy 2 modules op 'n slag neem, doen jy dus 6 modules per jaar en handel die kursus in vier jaar af. 5. Hierdie kursus werk op die model van die onafhanklike kerke. Jy word dus nie 'n predikant van 'n sekere denominasie as jy die kursus afgehandel het nie en ons sal ook nie vir jou 'n werk kan aanbied nie. Mense studeer dus net vir hulle eie private groei in die kennis van die Woord en om 'n onafhanklike gemeente te kan bedien.
Last edited by David2; Jul 7th 2010 at 12:17 PM.
Reply With Quote Jul 8th 2010, 01:05 PM
Posts 1,166	Vir die doel van hierdie kursus is die aanbieders nie aan 'n besondere kerklike belydenis gebind nie, maar het ooreengekom rondom 'n fundamentele en evangeliese belydenis. Enige liberale idee word in die belydenis veroordeel maar tipies "kerklike" verskille soos doop word nie aangespreek nie, nie net omdat dit verdeel nie, maar ook omdat dit onbelangrik is en geen mens se eindbestemming sal raak nie. (Julle insette rondom die belydenis is welkom).
dat die ewige lewe afhang van geloof in Jesus as Verlosser; dat verlossing van �n oorwinning oor sondes alleen in Jesus Christus te vinde is (Rom.3:20-24; 6:23, Ef. 2:8,9).
Dat alles wat die Bybel s� waar is;
As die Bybel dit s�, is die argument afgehandel en ek glo dit.
Reply With Quote Jul 8th 2010, 01:33 PM
Posts 4,809	David....het 'n bietjie gaan lees oor julle/hulle siening oor die doop. Ek sien ook nie dat daar bely word dat 'n bekeerling gedoop moet word volgens Handelinge 2:38 en talle ander skrifte in die Nuwe Testament nie. Ook nie onder die "Ek Glo" verwysings nie. Verwerp julle/hulle dus dat 'n mens gedoop moet word in die kursus? Ek vrae die vrae nie uit 'n kerklike oogpunt of stelling nie, want bekering en die doop is Godgegewe instellings, m.a.w. Woordgebaseerde lering.
Reply With Quote Jul 8th 2010, 01:47 PM
Posts 1,166	Johnny, kom ek haal weer vir jou aan wat hierbo staan:
Dit is verder ook 'n evangeliese belydenis en dit word pertinent genoem dat versoening met God ALLEEN deur die kruis en die soenverdienste van Jesus is. Doop kan geen duit daartoe bydra nie en daarom is dit nie belangrik genoeg om in die belydenis opgeneem te word nie. As mense dit in kerklike belydenisse wil opneem, laat hulle dit dan doen, maar hierdie is 'n fundamentele en evangeliese belydenis. Aanbieders van hierdie kursus is dus vry om hulle eie private opinie oor die doop te h� en dit ook teenoor studente uit te spreek net solank dit nie bots met die deel van die belydenis wat s� dat versoening met God ALLEEN deur Jesus en die kruis bewerkstellig word nie.
Reply With Quote Jul 8th 2010, 01:57 PM
Posts 4,809	Ek haal aan in jou skrywe die volgende.
Reply With Quote Jul 8th 2010, 02:24 PM
Posts 1,166	Johnny ja, as dit in die Bybel staan is dit waar. Maar ek dink jy weet so goed as ek dat geen mens vandag deur bekering gered word nie en geen mens woord ook deur waterdoop gered nie. Bekering en waterdoop is "tot redding" vir mense gegee in 'n tyd toe die ware en volkome weg tot versoening nog nie geken en gepredik is nie. Nou ken ons daardie weg en dit is Jesus Christus ALLEEN. Dus sal dit, na my oordeel in elk geval, dom wees om steeds voort te gaan om bekering en waterdoop tot redding vir mense aan te bied. Daarom stel ons dit duidelik dat die Bybel altyd binne konteks, binne sy tyd, binne sy dispensasie gelees moet word. In die tyd van die wet was dit volkome waar dat 'n manlike geloweige besny moes word, maar vandag is besnydenis 'n teken van verharding teen die waarheid van die Woord.
Reply With Quote Jul 9th 2010, 05:30 AM
Posts 4,809	Dankie vir jou verduideliking. Ek glo enige iemand wat so 'n kursus wil aanbied het 'n passie om vir die Here te werk en ek ondersteun julle vir dit. Ek weet dit is NET die Here wat kan red, maar sonder wedergeboorte is die saak nutteloos, en meer nog, bekering en die doop loop ALTYD hand aan hand in die Bybel. Net soos wat die Ou en Nuwe Testament nie los van mekaar gemaak kan word nie, net so ook nie bekering en die doop nie.
Reply With Quote Jul 9th 2010, 07:45 AM
Posts 1,166	Johnny, jy s� bekering en die waterdoop gaan altyd saam. Maar nou is daar net een probleem. Johannes, die enigste apostel wat dit direk noem dat sy evangelie geskryf is sodat mense gered moet word, gebruik die woord bekering NIE EEN KEER NIE. Dus is dit baie duidelik dat bekering en waterdoop NIE by Johannes saamgaan nie. En wat meer is, Johannes skryf sy evangelie, soos hyself s�, sodat mense gered sal word, maar hy ag dit nie nodig om die woord bekering eers te gebruik nie, maar die woord "geloof" gebruik hy geweldig baie.
Wat meer is, Paulus is die apostel wat geroep is om die evangelie na die heidennasies (buite die grense van die volk Israel) uit te dra. So, as bekering en waterdoop dan saamgaan en as dit die model is vir redding van mense uit alle nasies, dan moet Paulus dit seker vir ons s�. Jammer, toe nou nie. Paulus gee nie een enkele opdrag om met water te doop nie en hoewel hy die evangelie tot redding byna op elke bladsy in sy briewe uitl�, gebruik hy die woord "bekering" skaars drie keer. So, bekering en die waterdoop gaan by Paulus weereens nie saam nie en vorm baie beslis ook nie die boodskap wat vir mense gegee word wat wil weet wat om te doen om gered te word nie. Duidelik bou Johannes en Paulus nie verder voort op die model van Hand. 2:38 nie. Vir Paulus is daar net een ding: Verkondig Jesus Christus en Hom as gekruisigde en niks anders nie.
Baie dankie vir jou goeie wense met die kursus. Ek dink daar was 'n behoefte aan 'n leerskool in Afrikaans wat 1) Fundamenteel is (alle vorme van liberalisme verwerp) 2) Totaal evangelies volgens die model van die nuwe bedeling en die kruis "alleen" en 3) Ook in die tyd wat ons nou leef, Israel, die profesie en die toekoms van die kerk uitl� volgens die Bybelvaste reguit verklaringsmetode soos dit in dispensasionalisme aangetref word.
Reply With Quote Jul 9th 2010, 01:48 PM
Posts 26	Originally Posted by Johnny
Reply With Quote Jul 12th 2010, 10:51 AM
Posts 4,809	David en DanieB,
Reply With Quote Jul 12th 2010, 01:54 PM
Posts 1,166	Nee, Johnny, dit sal nie help nie. In hierdie kursus is daar net een essensiele opdrag en dit is om met God versoen te word by die kruis van Jesus Christus. Terloops, ek glo nie dat iemand in Handelinge 19 oorgedoop is nie. Ek het 'n idee ons lees die verse verkeerd. Maar kry vir ons 'n ander draad waar ons daaroor kan praat.
Reply With Quote Jul 12th 2010, 04:25 PM
Posts 3,531	Julle moet miskien net kennis neem dat geen debat in hierdie forum mag plaasvind nie. Maak eerder 'n draad oop en verwys na hierdie draad. Niemand hoef gekniehalter te word om 'n mening te lug nie en of 'n standpunt te huldig nie...